Bikava
Šis raksts ir par pašreizēju pastāvošo apdzīvotu vietu ar tādu nosaukumu. Par apdzīvotu vietu ar agrāku tādu nosaukumu skatīt rakstu Gaigalava. Bikava (latgaliešu: Bykova) ir skrajciems Rēzeknes novada Gaigalavas pagastā, Krēsles upes krastā. Ciems ir pilnībā saplūdis ar blakus esošo pagasta centru Gaigalavu. Ciemā atrodas Bikovas Vissvētās Jēzus Sirds Romas katoļu baznīca, kas tāpat kā Bikavas muiža (tās apbūve, parks, pārvaldnieka māja) ir vietējās nozīmes arhitektūras piemineklis. Bikovas muižā kopš 1937. gada atrodas Gaigalavas pamatskola.